Usono – Atako kontraŭ la Kapitolo: la ĉefo de la ekstremdekstra milico "Oath Keepers" kulpigita pro « ribelinstigo »
#000001
« Ribelinstigo » estas la plej grava akuzaĵo pri la perfortoj, kiuj okazis la 6an de januaro 2021. Tio estas punita per 20 jaroj da malliberejo.
#000002
Ĝi estas ekstreme malofta akuzaĵo. Dum la proceso de la "Oath Keepers", la ĉefo de la grupo, Stewart Rhodes, estis kulpigita pri « ribelinstigo » fare de ĵurio de Vaŝingtono. Tiu ekstremdekstra milico estas akuzata, ke ĝi partoprenis al komploto dum la atako kontraŭ la Kapitolo, por ebligi al Donald Trump plu konservi la potencon.
#000003
El kvin milicanoj, alia estis kulpigita pri « ribelinstigo » sed tri aliaj senkulpigitaj. Ĉiuj akuzitoj tamen estis kulpigitaj pri malhelpo al oficiala proceduro. La advokatoj de Rhodes anoncis, ke ili intencas apelacii.
#000004
La 6an de januaro 2021, tiuj milicanoj kaj mil aliaj defendantoj de Donald Trump atakis la simbolon de la usona demokratio, ĝuste kiam la elektitoj konfirmis la sukceson de la demokratulo Joe Biden ĉe la prezidenta baloto.
#000005
De post tiu perforta agado, kiu ŝokis la mondon, pli ol 870 personoj estis arestitaj kaj ĉirkaŭ cent estis kondamnitaj al enkarcerigo, interalie la aŭtoroj de perfortaĵoj kontraŭ policistoj. Sed ĝis nun, neniu ankoraŭ estis kulpigitaj pri « ribelinstigo ».
#000006
Tiu akuzo, kiu emanas de leĝo adoptita post la Usona Enlanda Milito por subpremi la lastajn sudistajn ribelulojn, necesigas planadon de perfortaĵoj kontraŭ la registaro. Ĝi distingiĝas de insurekcio, kiu enhavas pli spontanan karakteron.
#000007
« Generalo sur batalkampo »
#000008
Dum la proceso, la prokuroroj demonstris, ke la "Oath Keepers" aĉetis armilojn kaj batalmaterialojn, kaj stokis ilin en hotelo apud Vaŝingtono.
#000009
T-tage, kaskitaj kaj ekipitaj per batalvestoj, ili eniris la Kapitolon, en batalformado. Stewart Rhodes siaflanke restis ekstere, sed laŭ la prokuroroj, li gvidis siajn trupojn per radioaparato, « kiel generalo sur batalkampo ».
#000010
Ĉe la atestostango, tiu oratoro rekonebla per sia nigra okulkaŝilo neis, ke « li planis » tiun atakon. Li subtenis, ke la « misio » de la "Oath Keepers" konsistis garantii la sekurecon de la manifestacio alvokita de Donald Trump, por denunci la « balotajn fraŭdojn » (kies ekzistato neniam estis demonstrita)
#000011
Usono: Charlottesville: Trump kritikata post la morto de kontraŭ-rasisma aktivulino
#000012
Brazilo: timo de « lavango de akuzoj pri fraŭdo » post la prezidenta baloto
#000013
Proksime de la unua baloto dimanĉon 2an de oktobro, Brazilo timas usonan scenaron : Ĉu Jair Bolsonaro agnoskos sian malvenkon okaze de venko de Lula ? La lando prepariĝas al amasa misinformado, eksplikas Cristina Tardáguila, fondintino de la agentejo pri faktokontrolo Lupa. Eĉ se la brazilanoj, estas multe pli bone armitaj kontraŭ la falsaj novaĵoj, ol ili estis en 2018, ŝi opinias.
#000014
« Tre grava kaj reala risko ekzistas, ke la lando ektumultu post la anonco de la rezultoj de la prezidenta baloto », avertas la Brazilanino Cristina Tardáguila, ĉekape de Lupa, unu el la ĉefaj agentejoj de lukto kontraŭ la misinformado en Brazilo. Ĉi-dimanĉon 2an de oktobro, la Brazilanoj estas alvokitaj al la urnoj por elekti sian estontan prezidenton, kaj siajn deputitojn, guberniestrojn kaj trionon el la senatanoj.
#000015
Post kvar jaroj da regado, la prezidento Jair Bolsonaro, el la ekstremdekstra Partio Socio-liberala estas ĉe la dua rango laŭ la opinisondoj malantaŭ Luiz Inácio Lula da Silva, kromnomata Lula. Kio okazos se la kandidato de la Partio de la Laboristoj, mem prezidento de Brazilo de 2002 ĝis 2011, gajnus la baloton ?
#000016
De pluraj monatoj, la prezidento Bolsonaro aktivas por disvastigi dubon pri la fidindeco de la sistemo de elektronika baloto. En eltiraĵo de video, eblas ekzemple aŭdi lin paroli tiel:
#000018
« Sammaniere, ke la skribmaŝinoj kaj telefonbudoj malaperis: hodiaŭ, neniu plu scias kio, tio estas ! La mondo evoluas ! La sama afero, kiu ne ŝanĝiĝas, estas la elektronika urno. »
#000019
En tiu ĉi kunteksto, la lando tre certe estos dividita post la fino de la baloto, opinias Cristina Tardáguila:
#000020
« Estos du versioj de la afero: tiuj, kiuj akceptas la rezultojn de la urnoj, kaj tiuj, kiuj rifuzas ilin, same kiel okazis en Usono ».
#000021
La sturmo kontraŭ la Kapitolo, la 6an de januaro 2020, post la anonco de la malvenko de Donald Trump, okazigis la morton de kvin personoj. « Sciindas ke en Brazilo, jam 26 personoj estis mortigitaj pro politikaj kialoj », de post la komenciĝo de la jaro 2022, precizigas la specialistino, kiu lanĉas tiun alvokon : « Mi volus peti de la tuta mondo, ke li atentu pri la situacio en Brazilo en la venontaj monatoj ».
#000022
Ĉu la loĝantaro estas vakcinita kontraŭ la falsaj novaĵoj ?
#000023
Por lukti kontraŭ la misinformado, kiu estis amasa, speciale en WhatsApp, dum la antaŭa baloto, la Supera balota tribunalo deplojadis gravajn rimedojn. Speciala komisiono estis kreita tiucelen en 2022, kunigante mediatojn, agentejojn de faktokontrolo, kaj ankaŭ dek unu aplikaĵojn, inter kiuj WhatsApp, Telegram kaj TikTok. La komisiono starigis protokolon por lokalizi kaj denunci la falsajn novaĵojn, kaj tiu ĉi estas aplikata de la komenciĝo de la kampanjo.
#000024
La Brazilanoj, sin feliĉas Cristina Tardáguila, estas aliparte « multe pli bone preparitaj » al rekono de la misinformado. La mandato de Jair Bolsonaro, kontraŭis « la vakcinojn kaj neis la gravecon de la Kovim-19 », dum Brazilo spertis gravan suferon en la plej grava periodo de la pandemio. « La Brazilanoj komprenis la tutan danĝeron de la misinformado, tiel en la sana kampo, kiel en la politika ».
#000025
Brazilo : naŭ gigantaj minaj kompanioj celas la indiĝenajn terojn
#000026
En Brazilo, Amazonio plu brulas
#000028
Meze de novembro, la monda loĝantaro atingos 8 miliardojn da homoj, laŭ Unuiĝintaj Nacioj
#000029
Nova raporto de UN malkaŝas, ke la 15an de novembro, la monda loĝantaro atingos 8 miliardojn da homoj. Tiu dokumento ankaŭ mencias, ke Barato superos Ĉinion kiel plej loĝata lando en la mondo.
#000030
Nova etapo por la Homoj: la monda loĝantaro atingos 8 miliardojn da homoj la 15an de novembro, laŭ prognozo de la departemento de la ekonomiaj kaj sociaj aferoj de UN, publikigita lundon 11an de julio, kiu ankaŭ antaŭvidas, ke Barato superos Ĉinion en 2023 kiel plej loĝata lando en la mondo. Tio reprezentas plian miliardon kompare kun 2010.
#000031
« Dum ni anticipas la naskiĝon de la okmiliarda loĝanto de la Tero », tio estas « memorigo de nia divida respondeco prizorgi nian planedon kaj momento por pripensi la temojn, pri kiuj niaj engaĝiĝoj unuj al la aliaj ne estas plene respektataj », notas en komunikaĵo la ĝenerala sekretario de UN, Antonio Guterres, ne menciante konkretajn kazojn.
#000032
« Celebri nian diversecon »
#000033
Tio estas ankaŭ « la okazo celebri nian diversecon, agnoski nian komunan homecon kaj miri pri la progreso de la sano, kiu plilongigis nian vivdaŭron kaj reduktis konsiderinde la procenton de patrina kaj infana morteco », precizigis la ĉefo de UN.
#000034
Laŭ la UN-a departemento, aŭtoro de la prognozo, la monda loĝantaro kreskas nun je sia plej malrapida ritmo de post 1950. La monda loĝantaro povus atingi ĉirkaŭ 8,5 miliardojn en 2030 kaj 9,7 miliardojn en 2050, kun kulmino je ĉirkaŭ 10,4 miliardoj da personoj en la 2080aj jaroj, antaŭ ol resti samnivele ĝis 2100.
#000035
Dum neta malkresko de la fekundeco estas konstatita en pluraj industrilandoj, la kresko de la atendita loĝantaro en la venontaj jardekoj estos koncentrita por pli ol duono en ok landoj, laŭ la UN-a departemento. Temas pri Demokratia Respubliko Kongo, Egiptio, Barato, Niĝerio, Pakistano, Filipinoj kaj Tanzanio.
#000036
Afganio : tertremo frapas landon, kiu jam suferas pro terura nutradkrizo
#000037
Senesperaj serĉadoj estas organizitaj por retrovi pluvivantojn post la potenca tertremo, kiu frapis Afganion merkredon frumatene.
#000038
Almenaŭ 1 000 mortintoj kaj pli ol 1 500 vunditoj : Jen kio estas la bilanco, kiu verŝajne pligraviĝos, de la plej detrua tertremo de post du jardekoj.
#000039
La epicentro de la tertremo, kiu atingis magnitudon de preskaŭ 6, situas en la provinco Paktika, oriente de la lando, izolita kaj montara regiono proksime de Pakistano, kie la domoj estas malfortaj. 2 000 domoj ŝajne kolapsis.
#000040
Tiu katastrofo okazas, dum la lando jam spertas katastrofan situacion.
#000041
« Ĉi tie en Afganio, ni suferas pri la plej grava sekeco de antaŭ 37 jaroj », eksplikas Sam Mort, ĉefo pri komunikado ĉe pledado kaj civita engaĝiĝo por UNICEF-Afganio. La lando suferas pri misnutrado, pri disvastigo de eviteblaj malsanoj, kiel diareo kaj morbilo. Tiuj komunumoj estas do malfortigitaj pro monatoj kaj jaroj da malfacilaĵoj.
#000042
Tiu tragedio estas decidiga testo por la talibanoj, ĉar multaj internaciaj organizaĵoj forlasis la landon, kiam ili revenis ĉe la potenco 10 monatojn antaŭen. Multaj registaroj hezitas traktadi rekte kun ili, kio povus malfruigi deplojadon de urĝa internacia helpo.
#000043
Per nekutima gesto, la ĉefo de la Talibanoj alvokis la internacian komunumon kaj la humanitarajn organizaĵojn por helpi la afganan popolon.
#000044
Germanio interrompas la elpeladon de afganaj migrantoj
#000045
Turkio: dekoj da membroj de la por-kurda partio HDP estis arestitaj
#000046
La prokuroraro de Ankaro elsendis ĉi-vendredon matene 25an de septembro arestmandatojn kontraŭ 82 personoj, inter kiuj multaj membroj de la ĉefa por-kurda partio, la HDP, dua opozicia partio por-kurdo en la Parlamento. La riproĉitaj faktoj datiĝas de aŭtuno 2014, kiam manifestacioj subtene al la Siria urbo Kobanî okazis en Turkio. La HDP denuncas arestojn politikajn.
#000047
Ekde la unuaj horoj de la tago, policistoj frapis ĉe la pordoj de 82 personoj en sep provincoj de Turkio. La razio celas ĉefe membrojn de la Popola Demokratia Partio (HDP), inter kiuj la urbestro de la urbo Kars, kaj eks-deputitoj aŭ gvidantoj de la ĉefa partio por-kurda. Ilia komuna trajto estas, ke ili ĉiuj ĉeestis komence de oktobro 2014, kiam manifestacioj eksplodis subtene al la kurda urbo Kobanî, tiam sieĝita de la grupo Islama ŝtato.
#000048
La protestadoj degeneris al perfortaj alfrontiĝoj kun la policistoj, kaj ankaŭ inter rivalaj politikaj partioj. Laŭ la oficiala bilanco, 37 personoj estis mortigitaj. La prokuroraro de Ankaro, kiu kunordigas la enketon, akuzas la suspektojn, ke ili «multfoje alvokis la popolon surstratiĝi cele al plenumado de terorismaj agoj».
#000049
Gvidantoj de la HDP denuncas tiun razion, kiu okazas ses jarojn post la faktoj, kaj akuzas operacon «politikan», celantan laŭ ili malfortigi ilian partion, kies miloj da membroj jam estis arestitaj tiujn lastajn jarojn. Inter ili, la eks-gvidanto de la HDP, Selahattin Demirtas, estas enkarcerigita de kvar jaroj.
#000050
Turkio : pluraj mortintoj post manifestacioj subtene al la kurdaj batalantoj
#000051
La plej alta jurisdikcio de Israelo opinias, ke la kolonio "Mitzpe Kramim" estis konstruita sur privataj palestinaj teroj, kaj estu redonitaj al iliaj proprietuloj.
#000053
Por la tria fojo en la historio de Israelo, detruado de kolonio estas ordonita. Por la internacia juro, kaj ankaŭ la israela, "Mitzpe Kramim" estas kontraŭleĝa kolonio. Ĝi estis kreita en 1999 sur la altaĵoj de la Jordana valo, centre de okupaciata Cisjordanio. Hodiaŭ, ĝi loĝigas kvardekon da familioj, kiuj vivas en antaŭ-fabrikaj domoj kaj kelkaj masonitaj konstruaĵoj.
#000054
Sume, 34 el tiuj strukturoj estu detruitaj en limdato de 3 jaroj, ordonis pasintan ĵaŭdon 28-an de aŭgusto la isralea Ĉefkortumo, lasante la tempon al la aŭtoritatoj proponi solvojn de reloĝado por la koncernataj familioj.
#000055
Tiu decido estas la fino de jura batalo 9-jara por Palestinanoj de najbara vilaĝo Deir Jarir. Laŭ la Kortumo, la strukturoj povintus esti laŭleĝigitaj aposteriore malgraŭ la fakto, ke plimulto troviĝas sur privataj teroj palestinaj sed kondiĉe, ke la eraro estintus farita «lojalece». Sed ĝi opinias, ke en la kazo de "Mitzpe Kramim", la lojaleco ne estis respektata.
#000056
«Erara juĝo » laŭ Benjamin Netanjahu
#000057
La kontraŭ-kolonia organizaĵo "Pacon nun" ĝojigis pro tiu juĝo opiniante, ke ĝi agnoskas, ke la kolonianoj de "Mitzpe Kramim" «ŝtelis la privatajn terojn palestinajn». Sed tiu juĝo estis vigle atakita fare de la politikaj respondeculoj dekstraj, kaj ĉefe Benjamin Netanjahu.
#000058
Benjamin Netanjahu, kiu jam interrompis sian projekton de aneksado de parto de Cisjordanio, denuncis «eraran juĝon». Kaj la Ĉefministro promesis «fari ĉion eblan», por ke la loĝantoj povu restadi surloke.
#000059
Aneksado en Cisjordanio: la internacia komunumo mobiliziĝas flanke de la Palestinanoj
#000060
Libano: Kio estas la amonia nitrato, kulpa pri la duobla eksplodo de Bejruto?
#000061
Bildo: dum du enketoj estis malfermitaj cele al determini, kiuj estas la kulpintoj de la katastrofo, kiu trafis Bejruton, Badri Daher, la ĝenerala direktoro de la libanaj doganoj koleras. Li asertas, ke li sesfoje alarmis la justicon pri la danĝero.
#000062
La amonia nitrato, kiu kulpas pri la eksplodoj de Bejruto pasintan mardon, estas blanka kaj senodora salo, uzata kiel bazo de multaj azotaj sterkoj en formo de granulaĵoj. Tiu fekundigaĵo kaŭzis plurajn industriajn akcidentojn, inter kiuj la eksplodo de la uzino AZF en Tuluzo, Francio, la 21an de septembro 2001.
#000063
Laŭ la libana Ĉefministro, ĉirkaŭ 2 750 tunoj da amonia nitrato, stokitaj en tenejo de la bejruta haveno eksplodis, okazigante almenaŭ cent mortintojn kaj senprecedencajn damaĝojn en la libana ĉefurbo.
#000064
La amoniaj nitratoj konsistigas la sterkojn, nomitajn amonitratoj, kiujn la agrikulturistoj aĉetas nepakitaj aŭ en dikaj sakoj. Ili ne estas bruligeblaj produktaĵoj: ili estas kunbruligaj elementoj, kiuj ebligas la brulon de alia substanco jam ekflamigita.
#000065
«Estas tre malfacile bruligi ĝin», mencias Jimmie Oxley, profesoro pri kemio ĉe la universitato de Rhode Island, kiu mem studlaboris pri la brulo de la amonia nitrato. «Estas malfacile detonaciigi ĝin».
#000066
La detonacio eblas nur per kontakto kun neakordigebla substanco aŭ intensa fonto de varmo. La stokado devas sekvi regulojn por izoli la amonian nitraton disde flamiĝemaj likvaĵoj (benzino, oleoj...), korodaj likvaĵoj, flamiĝemaj solidaĵoj aŭ substancoj, kiuj emisias gravan varmon, inter aliaj malpermesoj, laŭ teknika informo de la franca ministrejo pri agrikulturo.
#000067
Amonia nitrato, fonto de multaj tragedioj en la mondo
#000068
Unu el la unuaj akcidentoj okazigis 561 mortintojn en 1921 en Oppau, Germanio, en uzino BASF. En 1947, Bresto en Francio estis skuita de la eksplodo de la norvegia kargoŝipo Ocean Liberty, kiu transportis la saman substancon.
#000069
En Francio, nepakite stokitaj en la tenejo de la kemia uzino AZF, en la suda ĉirkaŭurbo de Tuluzo, ĉirkaŭ 300 tunoj da amonia nitrato subite eksplodis kaj disvastigis etoson de morto kaj detruado en la kvara urbo de Francio la 21an de septembro 2001: 31 personoj mortis, kaj la eksplodo estis aŭdata ĉirkaŭ 80 kilometroj.
#000070
En Usono, terura eksplodo en la uzino de sterko West Fertilizer, en West, Teksaso, okazigis 15 mortintojn en 2013. Stoko de amonia nitrato tiam eksplodis pro krima incendio; foresto de normoj pri stokado estis menciita de la enketistoj.
#000071
La amonia nitrato estas ankaŭ uzataj en eksplodiloj. La 19an de aprilo, Timothy McVeigh eksplodigis bombon fabrikitaj el du tunoj da tiu sterko, antaŭ federala konstruaĵo en Oklahoma City, kaŭzante la morton de 168 personoj.
#000072
Sed la profesorino Oxley nuancas la aferon memorigante, ke la amonia nitrato fariĝis nemalhavebla por agrikulturo kaj konstruado.
#000073
«Ni ne havus tiun modernan mondon sen eksplodiloj, kaj ne povus nutri la nunan populacion sen sterkoj el amonia nitrato», ŝi diris. «Ni bezonas ĝin, sed devas atentigi pri ĝia uzado».
#000074
Libano: Bejruto kolapsas, la ekonomia krizo fariĝas katastrofa kaj nenio progresas
#000075
Germanio: manifestacio okazis en Turingio por protesti kontraŭ ekstremdekstro
#000076
La 15an de februaro en Germanio, preskaŭ 18 000 manifestaciantoj kolektiĝis en Erfurto, ĉefurbo de Turingio oriente de la lando. Estro de la regiono estis elektita danke al ekstremdekstro, kio provokis politikan tertremon la 5an de februaro 2020.
#000077
«Ni volas nenian akordon kun la faŝistoj: neniam kaj nenie» aŭ «la potencon, ni ne volas je ia ajn prezo» asertas la flagrubandoj en la stratoj de Erfurto.
#000078
La manifestacio estis kunvokita fare de larĝa koalicio de politikaj respondeculoj, NeRegistaraj Organizaĵoj, artistoj kaj sindikatanoj, unuiĝintaj sub la nomo #Unteilbar «nedividebla» en Esperanto, post la surpriza elekto de la liberalulo Thomas Kemmerich, danke al la voĉdonoj de la ekstremdekstro. Tio kreis politikan tertremon en la tuta lando.
#000079
Lundon, la ĉefaj politikaj organizaĵoj, krom AfD (Alternativo por Germanio), kunsidos en la ĉefurbo de Turingio por decidi kiamaniere eligi el la krizo. Ĉu eblas formi malplimultan koalicion? Ĉu novaj balotoj necesas?
#000080
Jamila Schäfer, kun-prezidentino de la verduloj (de la partio Allianco 90 - La Verduloj) en Germanio, venis de Berlino: «Ni subtenus malplimultan koalicion, kiu grupigus la elirantan maldekstran kandidaton Bodo Ramelow, la soci-demokratojn, kaj la verdulojn. Ni delonge pretas por tio».
#000081
Trovi politikan stabilecon sen la AfD
#000082
Laŭ la kun-prezidantino de la Verduloj, la prioritato estas trovi politikan stabilecon kun registaro, kiu ne laboras kun plimulto subtenata de la faŝistoj. «Tamen, ni konstatis pasintece, dum jam ekzistis protestadoj, ke la liberuloj kaj konservativuloj tute ne estas pretaj toleri maldekstran registaron. Novaj balotoj ebligus al la voĉdonantoj decidi mem pri la vojo, kiun ili volas sekvi».
#000083
Tiu mobilizado kontraŭ ekstremdekstro intervenas ankaŭ dum memorfestoj pri liberigo de la naziaj koncentrejoj kaj de la bombadoj de la urbo Dresdeno antaŭ sesdek kvin jaroj.
#000084
Aliparte, la ŝoka ondo daŭre disvastiĝas trans la landlimoj de la federacia ŝtato en tiu lando, kiu devos alfronti – plej malfrue en 2021 – la finon de la registaro Merkel, kiu regas de dek kvar jaroj.
#000085
Germanio: la prezidento de Turingio, subtenata de ekstremdekstro, demisiis
#000086
Ĵaŭdon, Thomas Kemmerich, la germana kontestata estro de Turingio, demisiis de sia ofico, malfermante la vojon al nova regiona baloto. Lia hieraŭa elekto, kun la subteno de ekstremdekstro, kaŭzis politikan tertremon en Germanio.
#000087
Lia elekto, merkredon, estigis skandalon en Germanio. Thomas Kemmerich, ĵus elektita kiel prezidento de Toringio, anoncis ĵaŭdon 6an de februaro, ke li forlasas sian oficon. «La demisio estas neevitebla (...), ni decidis postuli malfondon de la parlamento de Toringio», li asertis dum gazetkunsido en Erfurto.
#000088
«Ni ankaŭ deziras provoki novajn balotojn por forigi la stigmaton ligitan al la subteno de la Alternativo por Germanio AfD», li daŭrigis. «La demokratoj bezonas demokratan plimulton, kiu kompreneble ne povas esti akirita en tiu parlamento».
#000089
La regiona prezidento estis elektita danke al koaliciitaj voĉoj de la ekstremdekstro de la movado AfD, de sia propra partio kaj de la lokaj elektitoj de la konservativa partio de la kancelierino, la Kristandemokrata Unio de Germanio (CDU).
#000090
«Kunlaboro kun AfD ne ekzistis, ne ekzistas kaj ne ekzistos», precizigis Thomas Kemmerich, eksplikante, ke li faris tiun elekton «sen premo». Li tamen ŝanĝis sian opinion post interparolo kun la nacia estro de la partio FDP, Christian Lindner veninte de Berlino, dum la antaŭa tago li firme rifuzis demisii, malgraŭ multaj petoj fari tion .
#000091
«Tio estas nepardonebla ago» laŭ Angela Merkel
#000092
Tiu decido de la liberalulo, nur 24 horojn post lia elekto, aperis kiel la sola realisma decido, tiom lia kontestita elekto indignis kaj ŝancelis la tutan germanan politikan medion.
#000093
Kutime diskreta, Angela Merkel, nun ĉeestanta en Pretorio, kvalifis «nepardonebla ago» tiun balotan aliancon, senprecedencan de post la milito. Ŝi klare anoncis, ke tiu elekto «estu nuligita», kio malfermas la vojon al novaj balotoj en tiu regiono, kie ekstremdekstro situis ĉe la dua pozicio, malantaŭ la radikala maldekstro, pasintan aŭtunon.
#000094
Ĝis nun, kaj male al lando kiel Aŭstrio, la modera dekstro ĉiam ekskludis ĉian ajn aliancon aŭ kooperadon kun la AfD, kiu krome faris de la germana kancelierino kaj de ties migrada politiko sian ĉefan celbatalon.
#000095
Tiu epizodo en Turingio revigligis en Germanio la memoron de la 1930-aj jaroj, kiam la partio de Adolf Hitler sukcesis, inkluzive pere de aliancoj kun la tradicia dekstro, iom post iom gajnis la potencon.
#000096
Usona pacplano por Proksima Oriento: «skandala plano, kiu legitimas la koloniadon», juĝas palestina diplomato
#000097
Muhannad Maswadi, taskita pri misio ĉe la "Misio-Palestino en Francio", denuncis en la radiostacio "franceinfo" «planon, kiu respektas neniun regulon de la internacia juro».
#000098
«Tio estas skandala plano, kiu legitimas la koloniadon», denuncis ĉi-merkredon Muhannad Maswadi, taskita pri misio ĉe la "Misio-Palestino en Francio", post la prezentado mardon de la plano pri paco por Proksima Oriento, fare de Donald Trump.
#000099
La usona prezidento prezentis «duŝtatan» solvon, en kiu li konsentas al Israelo multajn garantiojn, inter kiuj la suverenecon sur la Jordana valo. Li ankaŭ agnoskas Jerusalemon kiel «nedivideblan ĉefurbon» de la hebrea Ŝtato.
#000100
«Plano ellaborita foreste de la Palestinanoj»
#000101
«Ni estas absolute konsternitaj pro tiu deklaracio, kaj tiu farso estas malbonkvalita. Tiu plano respektas neniun regulon de la internacia juro, en perfekta malobservado de ĉiuj rezolucioj de Unuiĝintaj Nacioj», protestis Muhannad Maswadi. «Temas pri neniigo de la palestina demando».
#000102
«Mi ne aŭdis la reagon de Eŭropo kaj de la internacia komunumo pri tiu skandala plano. Ni forpuŝis ĝin ekde la komenco. Tiu plano estis ellaborita foreste de la Palestinanoj, kiuj ne estis invititaj dum la du jaroj da intertraktado inter Israelanoj kaj Usonanoj. Kiamaniere la Palestinanoj povus akcepti tiun planon, de kio ili estis tute ekskluditaj?», li precizigis.
#000103
«Ni defendis la pacon dum la 24 jaroj da rektaj intertraktadoj kun Israelo. Ni volis planon, kiu enkalkulas minimumon de la naciaj rajtoj de la Palestinanoj, kaj unuarange la rajton al memdetermino», li aldonis.
#000104
«Kio estas Palestino hodiaŭ, sciante ke ni perdos de 30% ĝis 40% el Cisjordanio, kaj Jordanan valon», kaj ke Jerusalemo ne estas agnoskita kiel ĉefurbo de Palestino?, sin demandis Muhannad Maswadi.
#000105
Israelo aprobas la konstruadon de pli ol 1 900 loĝejoj en Cisjordanio
#000106
"Pacon nun", Israela NeRegistara Organizaĵo certigas, ke 1 150 projektoj estis aprobitaj por la unua fazo, kaj 786 por la fina validiga fazo, el kiuj 258 loĝejoj en Hareŝo, kolonio starigita sur la palestinaj «privataj teroj», kiuj estas objekto de jurkonflikto.
#000107
Konduki provizoran registaron ne malhelpas la ĉefministron Benjamin Netanjahu kampanji por la israelaj deputitaj balotoj, kiuj okazos venontan 2an de marto. La registaro aprobis la konstruadon de 1 936 novaj loĝejoj en la israelaj kolonioj de okupaciata palestina teritorio, anoncis la surloka NRO "Pacon nun", lundon la 6an de januaro.
#000108
Tiu israela organizaĵo certigas, ke 1 150 projektoj estis aprobitaj por la unua fazo, kaj 786 por la fina validiga fazo, inkluzive de 258 loĝejoj en Hareŝo, kolonio starigita sur la palestinaj «privataj teroj», kiuj estas objekto de jurkonflikto. «Kvankam ĝi ne havas klaran mandaton, tiu registaro agadas same kiel ĉio estus en ordo, kaj plu promocias malutilajn kaj nenecesajn konstruadojn en la okupaciataj teritorioj», substrekas "Pacon nun" en komunikaĵo, kiu kontraŭstaras la disvolviĝadon de la kolonioj.
#000109
La konstruadoj en la kolonioj preskaŭ duobliĝis
#000110
Ĉiuj kolonioj estas kontraŭleĝaj laŭ la internacia juro, sed la administracio Trump anoncis ĉi-aŭtune politikan ŝanĝon asertante, ke ili ne plu estas tiaj laŭ Vaŝingtono. Tiu decido estis kritikita de la palestinaj aŭtoritatoj, sed salutita de Benjamin Netanjahu, kiu deziris allogi la voĉdonantaron de la kolonioj por gajni la baloton de aprilo kaj septembro 2019. Sed tiu ĉi ne sukcesis elekti klaran venkinton. Pro tio, tria baloto en malpli ol jaro okazos la 2an de marto.
#000111
La koloniado de okupaciata Cisjordanio kaj Orienta-Jerusalemo fare de Israelo daŭris dum ĉiuj israelaj registaroj de post 1967. Pli ol 600 000 israelaj kolonianoj estas instalitaj sur tiuj teritorioj, kie vivas preskaŭ tri milionoj da Palestinanoj.
#000112
Tiu procezo plirapidiĝis tiujn lastajn jarojn sub la instigo de la ĉefministro Benjamin Netanjahu kaj ties aliancano en Vaŝingtono, la prezidento Donald Trump. Tiu ĉi ŝanĝis sian regionan politikon favore al Israelo, agnoskante Jerusalemon kiel ĉefurbon de la hebrea Ŝtato, kaj nuligante la monhelpon por la Palestinanoj. Laŭ la datumoj kompilitaj de "Pacon nun", la nombro de loĝejoj aprobitaj en la kolonioj de kiam la magnato de la konstru-sektoro estas prezidento de Usono preskaŭ duobliĝis (+90%)
#000113
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000114
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000116
Voir le profil de neniammilitointerni sur le portail Overblog
#000117